|  |
| --- |
| P O Z I V  ZA PRISUSTVO JAVNOJ RASPRAVI O NACRTU ZAKONA O ŠTRAJKU |

|  |
| --- |
| Dom naroda Parlamenta Federacije Bosne i Hercegovine usvojio je na svojoj 17. sjednici od 09.02.2017. godine Nacrt zakona o štrajku, uz Zaključak da se o istom organizira i sprovede javna rasprava u skladu sa procedurom propisanoj u Ustavu Federacije BiH za donošenje zakona iz zajedničke nadležnosti federalne i kantonalne vlasti. Ovo Ministarstvo kao predlagač propisa zaduženo je da prilikom izrade Prijedloga zakona ima u vidu primjedbe, prijedloge i sugestije iznesene na sjednici Doma naroda kao i one iznesene u okviru javne rasprave.  Shodno navedenom, Federalno ministarstvo rada i socijalne politike u okviru aktivnosti na sprovođenju javne rasprave objavilo je tekst Nacrta zakona o štrajku na web stranici ovog ministarstva sa pozivom svim zainteresiranim da svoje primjedbe/prijedloge/komentare dostave u pismenom obliku na e-mail adresu ovog Ministarstva do 30.04.2017.godine.  Kako bi se omogućila što šira uključenost zainteresiranih strana, Federalno ministarstvo rada i socijalne politike odlučilo je organizirati otvorenu Javnu raspravu o ovom zakonu, te u vezi sa tim  **Pozivamo sve zainteresirane da učestvuju u Javnoj raspravi koja je zakazana za**  **četvrtak 15.06.2017. godine u prostorijama Parlamenta Federacije Bosne i Hercegovine, Velika sala (prizemlje)  sa početkom u 13,00 sati.**  Molimo sve zainteresirane da svoje primjedbe/prijedloge/komentare koje će eventualno iznijeti na Javnoj raspravi dostave i u pismenom obliku na e-mail adresu ovog Ministarstva [info@fmrsp.gov.ba](mailto:info@fmrsp.gov.ba).  Tekst Nacrta zakona o štrajku kao i Obrazac za primjedbe/prijedloge/komentare možete preuzeti sa web stranice Federalnog ministarstva rada i socijalne politike [www.fmrsp.gov.ba](http://fmrsp.gov.ba/). |